Indija: indijska vojska trenutno koristi 620 T-90 tenkova koji su naručeni na temelju tri različite narudžbe. Prve dvije narudžbe iz Rusije su iznosile 310 odnosno 300 tenkova (2000. i 2006.). Također, Indija namjerava opskrbiti svoju vojsku s još dodatnih 1.000 tenkova koji bi se proizvodili kod kuće do 2020. godine. Prva pošiljka od 10 domaćih tenkova je dostavljena u kolovozu 2009. 354 novih T-90MS tenkova bilo bi raspoređeno u šest indijskih tenkovskih pukovnija na kineskoj granici.

Izgled njihovog doma prikazuje i finansijsko stanje Weasleyevih koji su siromašni po čarobnjačkim standardima. Gospodin Weasley pokazuje nevjerojatnu zainteresiranost za bezjake i sve što se uz njih veže, pa je čak rekao i da je njegov životni cilj saznati kako avioni ostaju u zraku. Gospodin Weasley je zbog svojeg hobija odlučio ostati u Uredu za zloupotrebu bezjačkih artefakata. Njegov posao mu je omogućavao da istražuje svoj hobi, ali zbog njegove male plaće i sedmero djece, Weasleyevi teško spajaju 'kraj s krajem'. U Harry Potteru i Princu miješane krvi gospodin Weasley je promaknut i postao je šef novoosnovanog Ureda za otkrivanje i zapljenu lažnih odbrambenih čarolija i zaštitnih predmeta.

Gideon i Fabian Prewett su bili braća Molly Weasley. Obojica su bila članovi prvog Reda feniksa. Uspjela su ih svladati i ubiti tek petorica smrtonoša, među njima i Antonin Dolohov, nešto prije kraja Prvog rata. Alastor Moody tvrdi da su se hrabro borili i da su umrli kao junaci. Antonin Dolohov je zbog njihovog ubistva završio u Azkabanu.

Sofija od Grčke i Danske (punim imenom na španskom Sofía Margarita Victoria Federica, na grčkom Σοφία Μαργαρίτα Βικτωρία Φρειδερίκη, na bosanskom Sofija Margareta Viktorija Fridrika; rođena 2. novembra 1938. godine) je grčko-danska princeza i trenutna španska kraljica.

Narednih otprilike 200 km rijeka teče na jug i čini prirodnu granicu između Paragvaja i Brazila, do ušća rijeke Iguazu. Neposredno uzvodno od ovog ušća, rijeka je međutim pregrađena branom Hidroelektrane Itaipu, druge najveće hidroelektrane u svijetu (poslije Brane Tri sutjeske u Kini) koja stvara veliko plitko jezero.

Mnoge od datih reakcija stvaraju nizove. Naprimjer, reaktor koji kao gorivo koristi T i 3He stvorit će određenu količinu D, koji je onda moguće koristiti u D + 3He reakcijama ukoliko su energije ""dobre"". Jedna elegantna ideja je kombinacija reakcija (8) i (9). 3He iz reakcije (8) može reagirati sa 6Li u reakciji (9) prije kompletne termalizacije. Ta reakcija proizvodi energičan proton koji tada prolazi kroz reakciju (8) prije termalizacije. Detaljne analize pokazuju da ova ideja u stvarnosti neće dobro funkcionisati, ali je dobar primjer slučaja gdje uobičajena pretpostavka Maxwellove plazme nije odgovarajuća.